અમદાવાદ: ગુજરાત રાજ્યને મેલેરિયા મુક્ત કરવા માટે રાજ્યભરમાં શરૂ થનારી ‘ફીવર હેલ્પલાઇન-૧૦૪’ માટે નાગરિકોએ હજુ ૧પ દિવસની રાહ જોવી પડશે. સરકાર દ્વારા કરાયેલી જાહેરાત મુજબ ‘૧૦૪’ હેલ્પલાઇન એપ્રિલ માસમાં શરૂ થવાની હતી. પરંતુ હજુ પણ આ અંગેની તૈયારી પૂરી ન થવાના કારણે તેની શરૂઆત પાછી ઠેલાઇ છે. આગામી ૧પમી મે સુધીમાં ફીવર હેલ્પલાઇન શરૂ જઇ થશે તેવું આરોગ્ય વિભાગના નિયામક પરેશ દવેએ જણાવ્યું હતું.